Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: értelmében – polgári jogi jogviszony jön létre, amely ezért a Polgári Törvénykönyvrõl szóló 1959. évi IV. törvény
Paragraph Index: 303

(4) bekezdése a szerzõdõ felek számára együttmûködési kötelezettséget ír elõ, amely a parkolás esetében indokolja a parkolási jegy beszerzéséhez szükséges idõ biztosítását. Amennyiben az Ör. türelmi idõ nélkül, a parkolással egyidejû ellenõrzést tesz lehetõvé a parkolás üzemeltetõ részére, úgy az Ör. a Ptk.-val ellentétesen szabályoz, azaz alkotmányellenes. Az Ör. 5. § (3) bekezdése arra kötelezi az üzemeltetõ társaságot, hogy a pótdíjfizetési felszólítást a fizetés nélkül parkoló gépkocsi szélvédõjén helyezze el. Ez a rendelkezés ellentétes a Ptk. 214. § (1) bekezdése szerinti azon törvényi elõírással, hogy a hatályos szerzõdéses nyilatkozatnak meg kell érkeznie a másik szerzõdõ félhez. A szélvédõ külsõ felületén elhelyezett fizetési felszólítás ugyanis nem nyújt kellõ garanciát arra, hogy a szolgáltatást igénybe vevõ valóban és idõben értesülhessen a pótdíjfizetési felszólításról, mint az üzemeltetõ nyilatkozatáról. Mivel az indítványok az Ör. ugyanazon szakaszainak alkotmányosságát egyezõ indokokkal vitatták, ezért az Alkotmánybíróság az indítványokat az Alkotmánybíróság ideiglenes ügyrendjérõl és annak közzétételérõl szóló,

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes